RTE એક્ટ અંતર્ગત આ વખતે ખૂબ જ સહેલાઈથી પ્રવેશ કાર્યવાહીનો પ્રથમ તબક્કો શિક્ષણ વિભાગે પૂર્ણ કર્યો હતો. જેમાં મોટાભાગના વિદ્યાર્થીઓને પ્રવેશની ફાળવણી કરી દેવાઈ છે અને તેમાં હજુ સુધી ગંભીર કહી શકાય તેવી ભૂલો બહાર આવી નથી. પરંતુ હવે સ્કૂલોએ પોતાની મનમાની શરૂ કરી દીધી છે અને RTEમાં પ્રવેશ ફાળવેલા વિદ્યાર્થીઓ જ્યારે પ્રવેશ લેવા માટે સ્કૂલ પર જાય છે ત્યારે તેમને પ્રવેશ આપવાનો સ્કૂલો ઈનકાર કરી દેતી હોવાનું બહાર આવ્યું છે.